આસપાસથી પસાર થનાર વ્યક્તિના કાનમાં ૨૦૦ બાળકોના ભણવાનો અવાજ પહોંચે છે. ૪૫ વર્ષની શહેનાઝ નવ ધોરણ સુધી જ ભણેલી છે પરંતુ તેને આસપાસના ગરીબ બાળકોને ભણાવવાની જવાબદારી લીધી છે. આ મુસ્લિમ શિક્ષિકાની પાસે ભણવા આવનાર તમામ વિદ્યાર્થીઓ હિંદુ છે. શહેનાઝ અને તેના વિદ્યાર્થીઓની વચ્ચે ધર્મની કોઈ દીવાલ આવતી નથી. ધર્મનું અંતર બહારની દુનિયામાં ભલે કેટલીયે મારપીટ કરાવી દેતું હોય પરંતુ શહેનાઝના ઘરની અંદર તેની અને તેના વિદ્યાર્થીઓની વચ્ચે ધર્મના અંતરે તેમનો સંબંધ મજબૂત કર્યો છે. શહેનાઝના ઘરની આસપાસ મુસ્લિમ વસ્તી નથી. તેણે પોતાના ઘરની જગ્યાએ બદલવાના બદલે આસપાસના લોકો સાથેનો સંબંધ વધુ મજબૂત બનાવ્યો હતો. આજે તેના ત્યાં ભણવા આવનાર લોકો તેમને મારી સ્કૂલવાળી આન્ટી કહીને બોલાવે છે. આ બાળકો માટે શહેનાઝની જગ્યા માતા પિતાથી ઓછી નથી.